Христо Смирненски
Верига

chitanka.info

Сломен под тежки канари,

ридая за простор,

но демон зъл над мен цари

и шепне: „Nevermore!“

Очаквам стъпки на жена

из стихналия двор,

но стар ликующ сатана

мълви ми: „Nevermore!“

Жадувам ласкави очи,

другарски взор, усмихнат взор,

но властно призракът стърчи

и съска „Nevermore!“

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.